# TYPO3 Guidebook udgives til internationalt publikum

Publiceres den 20. december 2020. Fås både på print og som e-bog.

TYPO3 Association annoncerer udgivelsen af en omfattende begynderguide til webproduktion med TYPO3 CMS. Guidebogen udgives af det New York-baserede forlag Apress, og vil gå forrest i at øge kendskabet til det open source baserede, enterprise content management system.

**Baar, Schweiz, 20. december 2020**

TYPO3 nyder godt af stor popularitet i Centraleuropa, hvor det driver applikationer til globale brands, universiteter og regeringer. Bogen henvender sig til udviklere og ledere i webindustrien og fører dem gennem de første skridt i brugen og opbygningen af deres virksomhed med TYPO3 som platform. TYPO3 Association indledte projektet i samarbejde med open source-kommunikationsspecialisterne fra Open Strategy Partners.

## TYPO3 Guidebook: Understand and Use TYPO3 CMS

*TYPO3 Guidebook: Understand and Use TYPO3 CMS* indeholder alt, hvad begyndere behøver at vide, for at komme i gang med TYPO3, herunder en introduktion til fællesskabet, dokumentation og hvor man kan finde hjælp. Det er et ideelt udgangspunkt for begyndere, der gerne vil forstå best practice i web-publikation eller opbygge en hjemmeside virksomhed omkring et professionelt CMS. Bogen indeholder ti praktiske, hands-on guides, herunder gennemtestede kodeeksempler og er baseret på den nyeste longterm supportversion af TYPO3.

**Olivier Dobberkau, formand for bestyrelsen for TYPO3 Association**, fortæller: "I TYPO3 er alle inviteret med indenfor til at deltage aktivt, og med guidebogen introducerer vi en ny generation af entusiaster til vores open source-samfund."

Bogen er tilgængelig for bestilling både på tryk og som en e-bog fra de fleste boghandlere, herunder Saxo, Apress, Amazon, og Barnes & Noble.

## En fælles indsats

I arbejdet med at skabe guidebogen, arbejdede forfatterne Felicity Brand, Jeffrey A. McGuire og Heather McNamee sammen med mere end 30 eksperter fra TYPO3 open source-fællesskabet.

**Felicity Brand, medforfatter**, "Arbejde med fagfolk fra TYPO3 samfundet har været en fantastisk lærerig oplevelse for mig," fortæller Felicity begejstret, "det har bragt mig til hjertet af, hvordan open source-bevægelsen værdsætter deling og undervisning af andre."

**Heather McNamee, medforfatter**, opsummerer, "Listen over bidragydere omfatter udviklere, projektledere, designere og ledere fra digitale bureauer. Det har været en fornøjelse og et privilegie at kanalisere så meget fælles viden ind i denne bog."

**Jeffrey A. McGuire, medstifter og partner i Open Strategy Partners** fortæller: "TYPO3 projektet har gjort et kæmpe stykke arbejde gennem årene, og er fortsat yderst relevant for nutidens web- og digitale virksomheder. Dens strenge, strukturerede indhold, pålidelige udgivelsesrytme, problemfrie opgraderingsproces, og den imponerende liste over bruger fra high-end virksomheder, placerer det på samme niveau som andre CMS-løsninger, der er bedre kendt internationalt. Jeg er glad for at hjælpe folk med at tage deres første skridt ind i dette open source-projekt og håber, at denne bog vil fungere som et visitkort for TYPO3."

**Olivier Dobberkau, formand for bestyrelsen for TYPO3 Association** tilføjer: "Vores fællesskab er åbent og hjerteligt; alle er ivrige efter at dele deres erfaringer. Denne bog er et bevis på det store fællesskab, der findes omkring TYPO3, og hvad vi har været i stand til at opnå sammen."

## Om TYPO3 CMS

TYPO3 er en open source CMS skrevet i PHP, der opstod i Danmark i slutningen af 1990'erne. Det er bredt anerkendt i Europa, især den tysktalende region, og møder en stigende popularitet i andre lande og regioner, herunder Australien, Centralafrika, Indien og USA. Store brands som **TUI**, **Pearson**, **Sony**,og **Sixt**, bruger TYPO3. Platformen er også velegnet til institutioner indenfor den offentlige sektor og videregående uddannelsesinstitutioner.

De mest fremhævede funktioner omfatter:

* En intuitiv grænseflade for redaktører hvor indhold er organiseret i en hierarkisk træstruktur
* Indholdsblokke, der kan tilpasses, og understøtter redaktører med at opbygge output med struktureret indhold i alle formater
* Åbne standarder og API'er til problemfri integration med tredjepartssoftware
* Hastighed og massiv skalérbarhed til professionelle enterprise programmer

## Om Open Strategy Partners og forfatterne

**Open Strategy Partners (OSP)** fortæller de historier, der forbinder kundernes teknologier med den værdi, de repræsenterer. De leverer strategi, markedsføring og kommunikation til teknologi-organisationer med særligt fokus på open source. **Felicity Brand** bor og arbejder i Melbourne, Australien. Hun er en professionel forfatter af teknisk indhold – fra onlinehjælp til manualer, produktbemærkninger og interne webtrænings-webinarer til webindhold og hvidbøger. **Heather McNamee** er en teknisk kommunikationsmedarbejder med en Cand.scient. i Læring og Teknologi, der gør det muligt for det rette publikum at finde, lære og få mest muligt ud af de produkter, de elsker. **Jeffrey A. "jam" McGuire** er partner og grundlægger hos Open Strategy Partners. Han bygger på mere end et dusin års erfaring og placerer sig stærk i skæringspunktet mellem open source-software, forretning og kultur.

## Om TYPO3 Association og TYPO3 ApS

**TYPO3 Association** koordinerer og understøtter den langsigtede udvikling af TYPO3 CMS. Det er en non-profit organisation, som tilbyder software gratis. TYPO3 Association er en forening baseret på schweizisk lov. Foreningen blev dannet af medlemmer fra TYPO3 fællesskabet i november 2004. Hovedkontoret er i Baar ZG, Schweiz. TYPO3 Association er en upolitisk og ikke-religiøs forening. Mere information omkring medlemmer og økonomiske muligheder kan læses her [typo3.org/project/association/](https://typo3.org/project/association/).

**TYPO3 ApS** er en servicevirksomhed, oprettet af TYPO3 Association, som udbyder support, service og understøtter udviklingen af TYPO3 CMS-softwaren. Du kan læse mere omkring TYPO3 virksomheden på [typo3.com](https://typo3.com).

## Om Apress

Apress er baseret i New York og er et dedikeret forlaget, der imødekommer behovet for information hos for it-fagfolk, udviklere og tech-entusiaster over hele verden. Det er et datterselskab af Springer Publishing.

## Kontaktoplysninger

Pressehenvendelser og anmeldereksemplar

Kontakt Apress for pressehenvendelser eller for at anmode om et gratis eksemplar til anmeldelse.

**Liz Arcury**

liz.arcury@apress.com

Anmodninger om interview

For henvendelse om interviews skal du kontakte Open Strategy Partners.

press@openstrategypartners.com

Spørgsmål om TYPO3

Kom i kontakt med TYPO3 ApS for spørgsmål om TYPO3 CMS.

**Marco Tiel**

press@typo3.com

+49 211 205436-46